Diari Oficial de la Generalitat Valenciana


Sumari del DOGV 3375, del 18-11-1998 (1998/902698)

DECRET 181/1998, de 3 de novembre, del Govern Valencià, sobre homogeneïtzació de mitjans tècnics, acreditació i Registre de Policies Locals de la Comunitat Valenciana.
-----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1998/11/03/181**

### Versions

 25/04/2019 - Actualitat  25/06/2005 - 24/04/2019  Text inicial: 18/11/1998 - 24/06/2005 

### Dades del document

Número de DOGV
:   3375

Data del DOGV
:   18-11-1998

Secció del DOGV
:   I. DISPOSICIONS GENERALS

Número del document
:   1998/902698


Data del document
:   03-11-1998

Organisme emissor


Tipus de document
:   Decret

Anàlisi jurídica

 Descriptors 

:   * legislació
    * policia
    * administració local

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

 

**Versió vigent: 25.05.2019 –**

 

**Decret 181/1998, de 3 de novembre, del Govern Valencià, sobre homogeneïtzació de mitjans tècnics, acreditació i Registre de Policies Locals de la Comunitat Valenciana.**

 

**[(DOGV núm. 3375 de 18.11.1998)](http://www.docv.gva.es/datos/1998/11/18/pdf/1998_X9787.pdf) Ref. 2698/1998**

 

 

La Llei de la Generalitat Valenciana 2/1990, de 4 d'abril, de Coordinació de Policies Locals, en l'article 4 c), fixa com una de les funcions del Govern Valencià en matèria de coordinació, la de: «... la regulació de sistemes d'homogeneïtzació i homologació de la uniformitat, equips i mitjans tècnics d'actuació, defensa, automoció, comunicacions i altres recursos materials». En el mateix sentit l'article 39.b), de la Llei Orgànica 2/1986, de 13 de març, de Forces i Cossos de Seguretat, reconeix a les comunitats autónomes, dins de les seues funcions de coordinació, la d'establir o propiciar l'homogeneïtzació en matèria de mitjans tècnics i d'uniformitat per a augmentar la seua eficàcia i col·laboració.

La regulació dels mitjans d'acreditació professional, del Registre de Policies Locals i dels mitjans tècnics d'actuació de les policies locals, en els termes establits en els articles 4.c), 15.2, 16 i 17 de la Llei de Coordinació de Policies Locals, constitueixen un important instrument de coordinació, que afavoreix tant la modernització i adequació dels cossos de policies locals a les exigències que la societat actualment demanda, millora la seua actuació i permet una millor identificació corporativa.

Conseqüentment, fent ús de l'autorització concedida en la disposició final primera de la mencionada Llei de Coordinació, previ informe de la Comissió de Coordinació de Policies Locals i conforme amb el Consell Jurídic Consultiu de la Comunitat Valenciana, a proposta del conseller de Presidència i prèvia deliberació del Govern Valencià, en la reunió del dia 3 de novembre de 1998,

 

 

DECRETE

 

**Article 1. Documents d'acreditació**

1. Tots els membres dels cossos de Policia Local, així com els auxiliars de Policia estaran proveïts d'un document d'acreditació professional i d'una placa policial, que hauran de portar en el portacarnet sempre que es troben en servei actiu, i exhibir si els és requerit pels ciutadans amb motiu de l'exercici de les seues funcions.

2. El carnet professional constitueix el document acreditatiu de la funció policial que exerceix el seu portador, així com el caràcter d'agent de l'autoritat dels membres de les policies locals.

3. Les característiques del document d'acreditació professional, placa policial i portacarnet seran les que s'estableixen en l'annex I del present Decret, i hi constarà el nom del municipi, el nom i categoria professional del funcionari, número d'identificació com a agent de l'autoritat, data d'expedició i número de document nacional d'identitat, amb fotografia del titular incorporada i els altres que consten en l'annex. Estaran firmats per l'alcalde de la corporació, a qui correspon la seua expedició i, si fa el cas retirada, d'acord amb el suport material o imprés facilitat per la Generalitat.

 

**Article 2. Mitjans de locomoció**

Els vehicles de patrulla i altres mitjans de locomoció utilitzats pels cossos de Policia Local, hauran de presentar les característiques que es detallen en l'annex II del present decret.

 

**Article 3. Mitjans defensius**

1. Correspon a les autoritats locals facilitar a les policies locals i als auxiliars de Policia Local els mitjans de defensa així com, si fa el cas, les armes curtes, que hauran de ser homogènies en cada cos.

2. Les armes curtes proporcionades pels Ajuntaments a utilitzar pels membres dels cossos de Policia Local hauran de ser la pistola del calibre 9 mm parabellum, o el revólver calibre 38 especial amb canó de 3 o 4 polzades. Opcionalment per a comandaments o determinat personal per les característiques del servei exercit, podrà ser de 2 polzades, amb l'autorització prèvia de la direcció del cos. ****[1]****

3. La defensa i els accessoris a aquesta hauran de tenir les característiques que s'assenyalen en l'annex III del present decret.

 

**Article 4. El Registre de Policies Locals** ****[2]****

*Derogat*

 

**Article 5. Contingut i funciones del Registre de Policies Locals** ****[3]****

*Derogat*

 

 

DISPOSICIÓ TRANSITÒRIA ****[4]****

*Derogada*

 

DISPOSICIONS FINALS

 

**Primera**

S'autoritza el conseller de Presidència per a dictar totes les disposicions que siguen necessàries per al desenrotllament del present decret.

 

**Segona**

Per tal d complir alló que s'ha disposat en els articles 2 i 3 del present decret, les entitats locals hauran d'adequar els vehicles de patrulla i semblants, així com els mitjans defensius a mesura que renoven el material corresponent.

 

**Tercera** ****[5]****

*Derogada*

**Quarta**

El present decret entrarà en vigor el mateix dia de la seua publicació en el Diari Oficial de la Generalitat Valenciana.

 

 

Valencia, 3 de novembre de 1998

 

 

El president de la Generalitat Valenciana,

EDUARDO ZAPLANA HERNANDEZ-SORO

 

El conseller de Presidència,

JOSÉ JOAQUIN RIPOLL SERRANO

 

 

 

ANNEX I

 

 

Carnet d'identificació professional

 

1. Descripció (fig. 1)

Tindrà forma rectangular amb 86 mm de llarg i 54 mm d'ample. El seu color serà blau pantone excepte els espais en blanc reservats per a la col·locació de les dades en negre. La resta de característiques seran les detallades en la fig. 1.

Les dades que figuraran a l'anvers seran:

1. Llegenda «Generalitat Valenciana»

2. Llegenda de «Policia local» en la part superior.

3. Llegenda Ajuntament a què pertany dit Cos de Policia Local.

4. Escut hologràfic de la Generalitat Valenciana.

5. Número professional, que serà l'assignat pel Registre de Policies Locals de l'IVASP.

6. Fotografia: centrada en la part dreta.

7. Categoria professional.

Al revés figuraran:

1. Nom i cognoms de l'agent.

2. Grup sanguini i RH.

3. Firma de l'alcalde a l'angle inferior dret.

4. Firma del titular en la part central.

5. Data d'expedició amb indicació de condicions.

6. Llegenda «El titular del present document actua en l'exercici de les seues funcions amb caràcter d'agent de l'autoritat».

7. DNI de l'agent de Policia Local.

2. Característiques tècniques.

Confeccionat en material PVC amb fotografia incorporada.

3. Cartera portacarnet i placa policial (figures 2 i 3).

Es considera com un complement del carnet d'identificació professional que facilite la seua conservació i exhibició. Està constituïda per dues fulles de cuir negre en l'interior de les quals disposarà de dues làmines de material plàstic transparent que possibiliten la introducció del carnet d'identificació professional en un apartat i en un altre la placa policial amb el logotip de la Generalitat Valenciana i les característiques que es detallen en la figura 3. Aquest últim permetrà portar, si fora el cas, l'autorització governativa per a actuació sense l'uniforme reglamentari.

Les mesures de la cartera porta carnet serà de 200 mm de llarg i 64 mm d'ample, amb 7 mm per a plec.

 

**[Figures 1, 2 i 3 (pdf)](http://www.docv.gva.es/fileadmin/user_upload/docvpub/rlgv/1998/D_1998_181_imagen_01.pdf)**

 

 

ANNEX II ****[6]****

 

 

ANNEX III ****[7]****

 

 

 

---

****[1]****Article 3.2: Redacció que hi dóna el **[Decret 114/2005, de 17 de juny, del Consell de la Generalitat](http://www.dogv.gva.es/va/disposicio?sig=3463/2005)**, regulador del sistema d'homogeneïtzació i homologació de la uniformitat de la Policia Local de la Comunitat Valenciana (DOGV núm. 5035 de 24.06.2005) Ref. Base de dades 3463/2005.

****[2]****Article 4 eliminat per la disposició derogatória del **[Decret 49/2019, de 29 de març, del Consell](http://www.dogv.gva.es/va/disposicio?sig=003790/2019)**, d'organització i funcionament del Registre de policies locals de la Comunitat Valenciana (DOGV núm. 8534 de 24.04.2019) Ref. Base de dades 003790/2019.

****[3]****Article 5 eliminat per la disposició derogatória del **[Decret 49/2019, de 29 de març, del Consell](http://www.dogv.gva.es/va/disposicio?sig=003790/2019)**.

****[4]****Disposició transitória eliminada per la disposició derogatória del **[Decret 49/2019, de 29 de març, del Consell](http://www.dogv.gva.es/va/disposicio?sig=003790/2019)**.

****[5]****Disposició final tercera eliminada per la disposició derogatória del **[Decret 49/2019, de 29 de març, del Consell](http://www.dogv.gva.es/va/disposicio?sig=003790/2019)**.

****[6]****Annex II derogat pel **[Decret 114/2005, de 17 de juny, del Consell de la Generalitat](http://www.dogv.gva.es/va/disposicio?sig=3463/2005)**.

****[7]****Annex III derogat pel **[Decret 114/2005, de 17 de juny, del Consell de la Generalitat](http://www.dogv.gva.es/va/disposicio?sig=3463/2005)**.


Còpia Permalink ELI